Kapital bozorini rivojlantirish agentligi tugatiladi

Prezident tomonidan 13.04.2021 yildagi «Kapital bozorini tartibga solish tizimini yanada takomillashtirish chora-tadbirlari toʻgʻrisida»gi qaror qabul qilindi. Hujjat OʻzAda e’lon qilingan.
Hujjatga muvofiq 2021 yil 1 maydan boshlab Kapital bozorini rivojlantirish agentligi (keyingi oʻrinlarda – Agentlik) tugatiladi.
Tugatilayotgan Agentlikning qimmatli qogʻozlar bozorini, shu jumladan qimmatli qogʻozlar savdosining tashkilotchilari va Qimmatli qogʻozlar markaziy depozitariysini tartibga solish, shuningdek korporativ boshqaruvni rivojlantirish hamda lotereyalarni tashkil etish faoliyati boʻyicha vazifa, funksiya va vakolatlari Moliya vazirligiga oʻtkaziladi. Moliya vazirligi Kapital bozorini rivojlantirish agentligining barcha huquqlari, majburiyatlari va shartnomalari boʻyicha huquqiy vorisi hisoblanadi.
Shu tariqa, Moliya vazirligiga kapital bozorini rivojlantirish sohasida quyidagi vazifalar yuklatiladi:
Tugatilayotgan Agentlikning jami 110 nafar shtat birligi (shundan 90 nafar boshqaruv хodimi) hisobidan Moliya vazirligining markaziy apparati tuzilmasida boshqaruv хodimlari cheklangan soni 54 nafardan (shundan 16 nafar hududlarda faoliyat koʻrsatuvchi markaziy apparat хodimlari) iborat Kapital bozorini rivojlantirish departamenti tashkil etiladi.
Departamentning oʻz faoliyatini bevosita hududlarda olib boradigan хodimlari mehnatga haq toʻlash shartlari boʻyicha Moliya vazirligi markaziy apparati хodimlariga tenglashtiriladi. Ushbu хodimlarning hududlardagi faoliyati bilan bogʻliq хarajatlar Moliya vazirligi tomonidan moliyalashtiriladi.
Departament Toshkent sh., Mustaqillik shohkoʻchasi, 107-uy manziliga joylashtiriladi.
Belgilanishicha, 2021 yil 1 maydan boshlab quyidagi mablagʻlar Moliya vazirligining byudjetdan tashqari jamgʻarmasiga yoʻnaltiriladi:
Hujjat qimmatli qogʻozlar bozorini tartibga solish va korporativ boshqaruv sohasidagi islohotlarni yanada chuqurlashtirish, shuningdek Prezidentning 13.04.2021 yildagi PF-6207-son Farmoni va 3.04.2021 yildagi PQ-5053-son qarori ijrosini ta’minlash maqsadida qabul qilingan.
 Nargiza Vohidova.